ธอส.อั้นไม่ไหวขยับ‘ฝาก-กู้’แข่งกับแบงก์
ธอส.ประกาศขึ้นดอกเบี้ยเงินฝาก 0.15-0.5% ขยับกู้ 0.25%
11 ส.ค. 2554

ธอส.ประกาศขึ้นดอกเบี้ยเงินฝาก 0.15-0.5% ขยับกู้ 0.25% 
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ผลจากการที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบายอีก 0.25% จนมาอยู่ที่ 3.25% ส่งผลให้สถาบันการเงินในประเทศส่วนใหญ่ต้องปรับขึ้นอัตราดอกเบี้ยทั้งเงินฝากและเงินกู้ ทำให้ ธอส.ต้องขึ้นดอกเบี้ยเพื่อแข่งขันกับตลาด 
ทั้งนี้ ธอส.ได้ปรับขึ้นอัตราดอก เบี้ยเงินฝากประจำและตั๋วสัญญาใช้เงินทุกประเภทอีก 0.15-0.5% มีผลให้ดอกเบี้ยเงินฝากประจำและตั๋วสัญญาใช้เงินที่มียอดต่ำกว่า 3 ล้านบาท ประเภท 3 เดือน 6 เดือน 1 ปี และ 2 ปี เท่ากับ 2.25% 2.5% 2.75% และ 3.25% ตามลำดับ ส่วนยอดเงินฝากตั้งแต่ 3 ล้านบาทขึ้นไปของเงินฝากประจำและตั๋วสัญญาใช้เงินประเภท 3 เดือน 6 เดือน 1 ปี และ 2 ปี ดอกเบี้ยจะอยู่ที่ 2.5% 2.75% 3% และ 3.5% ตามลำดับ 
นอกจากนี้ ได้ปรับขึ้นอัตราดอก เบี้ยเงินกู้สำหรับลูกค้ารายย่อยทั่วไป (MRR) และดอกเบี้ยเงินกู้ประเภทแฟลตให้เช่า (MLR) อีก 0.25% จากเดิม 6.875% เป็น 7.125% มีผลตั้งแต่ 2 ส.ค.นี้